钦定古今图书集成/明伦汇编/官常典/第440卷 > 吴子 > 《论将》
## 钦定古今图书集成/明伦汇编/官常典/第440卷 > 吴子 > 《论将》

《吴子》曰：“夫总文武者，军之将也；兼刚柔者，兵之事也。
凡人论将，常观于勇，勇之于将，乃数分之一耳。夫勇
者必经合，轻合而不知利，未可也。故将之所慎者五：
一曰理，二曰备，二曰果，四曰戒，五曰约。理者，治众如
治寡。备者，出门如见敌。果者，临敌不怀生；戒者，虽克
如始战。约者，法令省而不烦，受命而不辞家，敌破而”
后言返，将之礼也。故师出之日，有死之荣，无生之辱《吴子》曰：“凡兵有四机，一曰气机，二曰地机，三曰事机，
四曰力机。三军之众，百万之师，张设轻重，在于一人，
是谓气机。路狭道险，名山大塞，十夫所守，千夫不过，
是谓地机。善行间谍，轻兵往来，分散其众，使其君臣
相怨，上下相咎，是谓事机。车坚管辖”，舟利橹楫，士习
战阵，马闲驰逐，是谓“力机。”知此四者，乃可为将。然其
威德仁勇，必足以率下，安众怖敌，决疑施令，而下不
敢犯，所在而寇不敢敌，得之国彊，去之国亡，是谓“良
将。”

《吴子》曰：“夫鼙鼓金铎，所以威耳；旌旗麾帜所以威目；
禁令刑罚所以威心。耳威于声不可不清，目威于色
不可不明，心威于刑不可不严。三者不立，虽有其国，
必败于敌。故曰：将之所麾，莫不从移；将之所指，莫不
前死。”

《吴子》曰：“凡战之要，必先占其将而察其才，因其形而
用其权，则不劳而功举。其将愚而信人，可诈而诱；贪
而忽名，可货而赂。轻变无谋，可劳而困。上富而骄，下
贫而怨，可离而间。进退多疑，其众无依，可震而走。士
轻其将而有归志。塞易开险，可邀而取。进道易，退道
难，可来而前。进道险，退道易，可薄而击。居军下湿，水”
无所通，霖雨数至，可灌而沉；居军荒泽，草楚幽秽，风
飙数至，可焚而灭。停久不移，将士懈怠，其军不备，可
潜而袭。

武侯问曰：“两军相望，不知其将，我欲相之，其术如何？”
起对曰：“令贱而勇者，将轻锐以尝之，务于北，无务于
得。观敌之来，一坐一起，其政以理，其追北佯为不及，
其见利佯为不知。如此将者，名为智将，勿与战也。若
其众讙哗，旌旗烦乱，其卒自行自止，其兵或纵或横，
其追北恐不及，见利恐不得。此为愚将，虽众可获。”